Fjærmygg

Fjærmygg (Chironomidae) er en meget artsrik familie av mygg. De finnes i alle ferskvannsmiljøer rundt omkring i verden – de er de eneste høyere insekter som finnes i Antarktis, noen arter lever i smeltevann på isbreer, og noen få lever også i havet. Det oppdages stadig mange nye arter av fjærmygg. I tillegg finnes det en god del arter som har larvene på land. Fjærmyggene er også ofte svært tallrike, og kan danne store svermer. I bunnsedimenter kan det finnes opptil  fjærmygglarver per kvadratmeter. Fjærmygglarver er en viktig del av ferskvannsøkosystemene, både som nedbrytere og som mat for andre organismer, blant annet fisk. I Norge er det funnet over 500 arter fjærmygg.

Utseende 
De voksne fjærmyggene er bitte små til middelsstore mygg, 1 - 10 mm lange, med ganske spinkel kroppsbygning. Mange arter er mørke på farge, andre er livlig grønne eller gule, ofte svartflekkete. Bakkroppen er lang og tynn hos hannene, kraftig og kjegleformet hos hunnene. Beina er vanligvis lange og slanke.

Hodet er nokså lite, kortere enn bredt, med nyreformede fasettøyne som ikke møtes oppe på hodet. Punktøyne (ocelli) finnes ikke. Munndelene er lite fremtredende, disse myggene har ikke sugesnabel. Hannene har fjærformede antenner, mens antennene hos hunnene er ganske korte og sylindriske.

Vingene er lange og smale, og de fremste vingeårene er vanligvis sterkere utviklet enn de bakenfor. Noen arter har sterkt reduserte vinger eller mangler dem helt.

Larvene er vanligvis lange og tynne, sylindriske, med en liten, men tydelig hodekapsel. De har et par vorteføtter på det fremste segmentet og et på det bakerste. Larver som lever i oksygenfattige sedimenter er gjerne blodrøde på farge fordi kroppen inneholder store mengder hemoglobin som hjelper dem å ta opp oksygen.

Levevis 
Fjærmygg finnes ned til 30 meters dyp i havet og opp til over 5000 meters høyde i fjellområder.

De fleste av artene har larver som lever i ferskvann, både rennende og stillestående, men det finnes også en god del arter som har larvene på land, i jord, i sopp, i død ved og i gjødsel. Noen arter lever også som parasitter på vanninsekter. Larvene utvikler seg gjennom fire larvestadier, denne utviklingen kan ta så lite som en uke og så mye som flere år, avhengig av forholdene.

De voksne dyrene tar trolig lite næring til seg og lever ganske kort tid. Hannene av mange arter former svermer, og hunnene ser ut til å bli tiltrukket til disse av summingen fra hannenes vingeslag. Fjærmyggene stikker ikke, men de kan av og til oppleves som plagsomme da de er veldig tallrike og har en tendens til å komme inn alle steder, som øyne, nese, munn og ører. Noen arter kan også utløse alvorlige allergireaksjoner.

Gode indikatorer 
I en så stor og artsrik familie finner en et stort mangfold av ulike levevis, men de enkelte artene er gjerne ganske spesialiserte. Det gjør fjærmygg til gode indikatorer på ulike miljøfaktorer. De har blitt brukt til å klassifisere innsjøer økologisk, og rester av fjærmygglarver blir brukt til å rekonstruere klimaforhold i tidligere tider, særlig temperaturforholdene etter siste istid.

Systematisk inndeling 

 orden Tovinger, Diptera
 underorden Mygg, Nematocera
 overfamilie Chironomoidea
 familie fjærmygg Chironomidae
 underfamilie Telmatogetoninae    – lever i saltvann
 slekt Telmatogeton Schiner, 1866 - én art i Norge:
 Telmatogeton japonicus Tokunaga, 1933
 underfamilie Aphroteniinae  – bare på den sørlige halvkule, fossile arter kjent fra Sibir
 underfamilie Podonominae – fem arter funnet i Norge
 stamme Boreochlini
 slekt Boreochlus Edwards, 1938 - én art i Norge:
 Boreochlus thienemanni Edwards, 1938
 slekt Lasodiamesa Kieffer, 1924 - to arter i Norge:
 Lasodiamesa bipectinata Sæther, 1967
 Lasodiamesa sphagnicola (Kieffer, 1925)
 slekt Trichotanypus Kieffer, 1906 - én art i Norge:
 Trichotanypus posticalis (Lundbeck, 1898)
 stamme Podonomini
 slekt Parochlus Enderlein, 1912 - én art i Norge:
 Parochlus kiefferi (Garrett, 1925)
 underfamilie Usambaromyiinae – ikke i Norge, nylig oppdaget i tropisk Afrika
 underfamilie Tanypodinae – 51 arter funnet i Norge
 stamme Anatopyiini
 slekt Anatopynia Johannsen, 1905 – 1 norsk art
 stamme Coelotanypodini   	
 slekt Clinotanypus Kieffer, 1913 – 1 norsk art
 stamme Macropelopiini
 slekt Apsectrotanypus Fittkau, 1962 – 1 norsk art 	
 slekt Macropelopia Thienemann, 1916 – 3 norske arter 	 
 slekt Psectrotanypus Kieffer, 1909 – 1 norsk art 	 
 stamme Natarsiini
 slekt Natarsia Fittkau, 1962 – 1 norsk art 
 stamme Pentaneurini	 
 slekt Ablabesmyia Johannsen, 1905 – 3 norske arter 	 
 slekt Arctopelopia Fittkau, 1962 – 3 norske arter 	 
 slekt Conchapelopia Fittkau, 1957 – 4 norske arter 	 
 slekt Guttipelopia Fittaku, 1962 – 1 norsk art 	 
 slekt Krenopelopia Fittkau, 1962 – 1 norsk art 	 
 slekt Monopelopia Fittkau, 1962 – 1 norsk art 	 
 slekt Nilotanypus Kieffer, 1923 – 1 norsk art 	 
 slekt Paramerina Fittkau, 1962 – 2 norske arter 	 
 slekt Pentaneurella Fittaku & Murray, 1983 – 1 norsk art 	 
 slekt Rheopelopia Fittkau, 1962 – 1 norsk art 	 
 slekt Thienemannimyia Fittkau, 1957 – 5 norske arter 	 
 slekt Trissopelopia Kieffer, 1923 – 2 norske arter 	 
 slekt Xenopelopia Fittkau, 1962 – 2 norske arter 	 
 slekt Zavrelimyia Fittkau, 1962 – 6 norske arter 	 
 stamme Procladiini
 slekt Procladius Skuse, 1889 – 8 norske arter 	 
 stamme Tanypodini
 slekt Tanypus Meigen, 1803 – 1 norsk art
 underfamilie Chilenomyiinae  – bare på den sørlige halvkule
 underfamilie Buchonomyiinae – ikke kjent fra Norge, men en art finnes i Europa så langt nord som Storbritannia
 underfamilie Diamesinae  – særlig i kalde miljøer, 24 arter funnet i Norge
 stamme Diamesini
 slekt Diamesa Meigen, 1835 – 16 norske arter
 slekt Potthastia Kieffer, 1922 – 2 norske arter
 slekt Pseudodiamesa Goetghebuer, 1939  – 3 norske arter
 slekt Pseudokiefferiella Zavrel, 1941 – 1 norsk art
 stamme Protanypini
 slekt Protanypus Kieffer, 1906  – 2 norske arter
 underfamilie Prodiamesinae – fire arter funnet i Norge
 slekt Monodiamesa Kieffer, 1922 - to arter i Norge:
 Monodiamesa bathyphila (Kieffer, 1918)
 Monodiamesa ekmani (Brundin, 1949)
 slekt Odontomesa Pagast, 1947 - én art i Norge:
 Odontomesa fulva (Kieffer, 1919)
 slekt Prodiamesa Kieffer, 1906 - én art i Norge:
 Prodiamesa olivacea (Meigen, 1818)
 underfamilie Orthocladiinae – mange arter har larver på land. 245 arter er funnet i Norge.
 slekt Abiskomyia Edwards, 1937 - én art i Norge
 slekt Acamptocladius Brundin, 1956 - to arter i Norge
 slekt Acricotopus Kieffer, 1921 - én art i Norge
 slekt Boreosmittia Tuiskunen, 1986 - to arter i Norge
 slekt Brillia Kieffer, 1913 - to arter i Norge
 slekt Bryophaenocladius Thienemann, 1934 - seks arter i Norge
 slekt Camptocladius van der Wulp, 1874 - én art i Norge
 slekt Cardiocladius Kieffer, 1912 - én art i Norge
 slekt Chaetocladius Kieffer, 1911 - 11 arter i Norge
 slekt Clunio haliday, 1855 - to arter i Norge
 slekt Corynoneura Winnertz, 1846 - 12 arter i Norge
 slekt Cricotopus van der Wulp, 1874 - 28 arter i Norge
 slekt Diplocladius Kieffer, 1908 - én art i Norge
 slekt Doncricotopus Sæther, 1981 - én art i Norge
 slekt Dratnalia Sæther & Halvorsen, 1981 - én art i Norge
 slekt Epoicocladius Sulc & Zavrel, 1924 - én art i Norge
 slekt Eukiefferiella Thienemann, 1926 - 9 arter i Norge
 slekt Georthocladius Strenzke, 1941 - én art i Norge
 slekt Gymnometriocnemus Goetghebuer, 1932 - tre arter i Norge
 slekt Halocladius Hirvenoja, 1973 - tre arter i Norge
 slekt Heleniella Gouin, 1943 - én art i Norge
 slekt Heterotanytarsus Spärck, 1923 - to arter i Norge
 slekt Heterotrissocladius Spärck, 1923 - seks arter i Norge
 slekt Hydrobaenus Fries, 1830 - fire arter i Norge
 slekt Krenosmittia Thienemann & Krüger, 1939 - tre arter i Norge
 slekt Lappokiefferiella Tuiskunen & Lindeberg, 1986 - én art i Norge
 slekt Limnophyes Eaton, 1875 - 16 arter i Norge
 slekt Mesocricotopus Brundin, 1956 - én art i Norge
 slekt Metriocnemus van der Wulp, 1874 - 10 arter i Norge
 slekt Nanocladius Kieffer, 1913 - fire arter i Norge
 slekt Oliveridia Sæther, 1980 - én art i Norge
 slekt Orthocladius van der Wulp, 1874 - 23 arter i Norge
 slekt Paracladius Hirvenoja, 1973 - to arter i Norge
 slekt Paracricotopus Thienemann & Harnisch, 1932 - én art i Norge
 slekt Parakiefferiella Thienemann, 1936 - 10 arter i Norge
 slekt Parametriocnemus Goetghebuer, 1932 - to arter i Norge
 slekt Paraphaenocladius Thienemann, 1924 - fem arter i Norge
 slekt Parasmittia Strenzke, 1950 - én art i Norge
 slekt Paratrichocladius Santos-Abreu, 1918 - to arter i Norge
 slekt Parorthocladius Thienemann, 1935 - én art i Norge
 slekt Prosmittia Brundin, 1956 - én art i Norge
 slekt Psectrocladius Kieffer, 1906 - 17 arter i Norge
 slekt Pseudorthocladius Goetghebuer, 1932 - fem arter i Norge
 slekt Pseudosmittia Goetghebuer, 1932 - fem arter i Norge
 slekt Psilometriocnemus Tuiskunen, 1985 - én art i Norge
 slekt Rheocricotopus Thienemann & Harnisch, 1932 - seks arter i Norge
 slekt Rheosmittia Brundin, 1956 - to arter i Norge
 slekt Smittia Holmgren, 1869 - fire arter i Norge
 slekt Symposiocladius Cranston, 1982 - én art i Norge
 slekt Synorthocladius Thienemann, 1935 - én art i Norge
 slekt Thienemannia Kieffer, 1909 - én art i Norge
 slekt Thienemanniella Kieffer, 1911 - én art i Norge
 slekt Tokunagaia Sæther, 1973 - fem arter i Norge
 slekt Tvetenia Kieffer, 1922 - tre arter i Norge
 slekt Vivacricotopus Schnell & Sæther, 1988 - én art i Norge
 slekt Zalutschia Lipina, 1939 - seks arter i Norge
 underfamilie Chironominae – 175 arter kjent fra Norge
 stamme Chironomini – omtrent 100 norske arter
 slekt Chironomus Meigen, 1803 - 25 arter i Norge
 slekt Cladopelma Kieffer, 1921 - tre arter i Norge
 slekt Cryptochironomus Kieffer, 1918 - fire arter i Norge
 slekt Demeijerea Kruseman, 1933 - én art i Norge
 slekt Demicryptochironomus Lenz, 1941 - én art i Norge
 slekt Dicrotendipes Kieffer, 1913 - fire arter i Norge
 slekt Einfeldia Kieffer, 1924 - én art i Norge
 slekt Endochironomus Kieffer, 1918 - fire arter i Norge
 slekt Glyptotendipes Kieffer, 1913 - fire arter i Norge
 slekt Kiefferulus Goetghebuer, 1922 - én art i Norge
 slekt Kloosia Kruseman, 1933 - én art i Norge
 slekt Lauterborniella Thienemann & Bause, 1913 - én art i Norge
 slekt Lipiniella Shilova, 1961 - to arter i Norge
 slekt Microchironomus Kieffer, 1918 - én art i Norge
 slekt Microtendipes Kieffer, 1915 - fire arter i Norge
 slekt Omisus Townes, 1945 - én art i Norge
 slekt Pagastiella Brundin, 1949 - én art i Norge
 slekt Parachironomus Lenz, 1921 - seks arter i Norge
 slekt Paracladopelma Harnisch, 1923 - fire arter i Norge
 slekt Paralauterborniella Lenz, 1941 - én art i Norge
 slekt Paratendipes Kieffer, 1911 - to arter i Norge
 slekt Phaenopsectra Kieffer, 1921 - to arter i Norge
 slekt Polypedilum Kieffer, 1912 - 13 arter i Norge
 slekt Robackia Sæther, 1977 - én art i Norge
 slekt Saetheria Jackson, 1977 - én art i Norge
 slekt Sergentia Kieffer, 1922 - tre arter i Norge
 slekt Stenochironomus Kieffer, 1919 - to arter i Norge
 slekt Stictochironomus Kieffer, 1919 - fem arter i Norge
 slekt Tribelos Townes, 1945 - én art i Norge
 slekt Xenochironomus Kieffer, 1921 - én art i Norge
 stamme Pseuchironomini – en norsk art: 
 Pseudochironomus prasinatus (Stæger, 1839)
 stamme Tanytarsini  – 73 arter kjent fra Norge
 slekt Cladotanytarsus Kieffer, 1921 - fem arter i Norge
 slekt Constempellina Brundin, 1947 - én art i Norge
 slekt Corynocera Zetterstedt, 1838 - to arter i Norge
 slekt Micropsectra Kieffer, 1909 - 14 arter i Norge
 slekt Neozavrelia Goetghebuer, 1941 - to arter i Norge
 slekt Parapsectra Reiss, 1969 - to arter i Norge
 slekt Paratanytarsus Thienemann & Bause, 1913 - 8 arter i Norge
 slekt Rheotanytarsus Thienemann & Bause, 1913 - fire arter i Norge
 slekt Stempellina Thienemann & Bause, 1913 - én art i Norge
 slekt Stempellinella Brundin, 1947 - to arter i Norge
 slekt Tanytarsus van der Wulp, 1874 - 30 arter i Norge
 slekt Virgatanytarsus Pinder, 1982 - én art i Norge
 slekt Zavrelia Kieffer, 1913 - én art i Norge

Referanser

Kilder 
 Lindegaard, C. 1997. Diptera Chironomidae, Non-biting Midges. Side 265-294 i: Nilsson, A.N. (red): Aquatic Insects of North Europe. A Taxonomic Handbook. Apollo Books, Stenstrup. 
 Schnell, Ø.A. og Aagaard, K. 1996. Chironomidae, fjærmygg. Side 210-248 i: Aagaard, K. og Dolmen, D. (red.) Limnofauna norvegica. Katalog over norsk ferskvannsfauna. Tapir Forlag, Trondheim.
 Sæther, O.A., Ashe, P. og Murray, D.A. 2000. Family Chironomidae. Side 113-334 i: Papp, L. og Darvas, B. (red): Contributions to a Manual of Palaearctic Diptera. Appendix. Science Herald, Budapest.

Eksterne lenker 
 
 Norsk Entomologisk forening – for deg som vil lære mer om insekter.

Mygg